stanford-oval/wikipedia huggingface dataset:
เจ้าราชบุตร (วงศ์ตวัน ณ เชียงใหม่)
ประวัติ

เจ้าวงษ์ตะวัน ประสูติเมื่อวันศุกร์ ขึ้น 5 ค่ำ เดือน 6 ปีจอ อัฐศก จุลศักราช 1248 ตรงกับวันที่ 7 พฤษภาคม พ.ศ. 2429 เป็นเจ้าราชโอรสในเจ้าแก้วนวรัฐกับแม่เจ้าจามรีวงศ์ เป็นอนุชาของเจ้าอุตรการโกศล (ศุขเกษม ณ เชียงใหม่) และเจ้าบัวทิพย์ ณ เชียงใหม่
เมื่อเยาว์วัย เจ้าราชบุตรวงศ์ตวันฯ มีชื่อเรียกว่า "เจ้าหมู" เมื่อปี พ.ศ. 2440 ได้เข้าศึกษาที่โรงเรียนปรินส์รอยแยลส์วิทยาลัย จังหวัดเชียงใหม่ ต่อมาในปี พ.ศ. 2441 จึงเดินทางไปศึกษาที่โรงเรียนราชวิทยาลัย กรุงเทพมหานคร และในปี พ.ศ. 2445 ได้กลับมาบรรพชาสามเณร ที่วัดหอธรรม จังหวัดเชียงใหม่ (ปัจจุบันคือ วัดเจดีย์หลวงวรวิหาร)
เจ้าวงศ์ตวัน เคยติดตามเจ้าแก้วนวรัฐ เพื่อกระทำพิธีทูลเกล้าฯ ถวายต้นไม้เงินและต้นไม้ทอง ตามประเพณีอันเป็นราชบรรณาการแด่พระบาทสมเด็จพระจุลจอมเกล้าเจ้าอยู่หัว ในขณะนั้นเจ้าดารารัศมี พระราชชายา ซึ่งเป็นเจ้าอา ได้นำเจ้าราชบุตรเฝ้าถวายตัวตามในคราวเสด็จแปรพระราชฐานไปประทับที่พระราชวังบางปะอิน จนกระทั่งได้รับพระมหากรุณาธิคุณพระราชทานนามว่า "วงศ์ตวัน" ต่อมาได้ถวายตัวเป็นมหาดเล็กของพระบาทสมเด็จพระมงกุฎเกล้าเจ้าอยู่หัว ขณะดำรงอิสริยยศเป็นสมเด็จพระบรมโอรสาธิราชฯ เมื่อคราวเสด็จประพาสมณฑลพายัพ พ.ศ. 2448 ต่อมาเมื่อพระบาทสมเด็จพระมงกุฏเกล้าเจ้าอยู่หัว ได้เสด็จเถลิงถวัลยราชสมบัติแล้ว ได้ทรงพระกรุณาโปรดเกล้าโปรดกระหม่อมให้เจ้าราชบุตร เป็นหุ้มแพรมหาดเล็ก และพระราชทานเสมาทองคำลงยา มีพระปรมาภิไธยย่อ ว.ป.ร. พร้อมด้วยเข็มข้าหลวงเดิม
เจ้าราชบุตร มีความสามารถเล่นเครื่องดนตรีหลายชนิด แต่ที่มีความถนัดเป็นพิเศษคือ ขิม และชอบกีฬากลางแจ้งหลายชนิด เช่น เทนนิส ฟุตบอล และมวย
การทำงาน

เมื่อเจ้าราชบุตร กลับภูมิลำเนาที่เชียงใหม่ ได้เข้ารับราชการฝ่ายมหาดไทย ในตำแหน่งเสมียนกองมหาดไทยมณฑลพายัพ เมื่อปี พ.ศ. 2452 ได้รับพระราชทานเงินเดือน 25 บาท ในปีต่อมาได้เลือนตำแหน่งเป็นเลขานุการเค้าสนามหลวง ต่อมาในปี พ.ศ. 2456 ได้รับเลื่อนตำแหน่งขึ้นเป็นรองเสนามหาดไทย และได้รับพระราชทานบรรดาศักดิ์เป็น "เจ้าราชสัมพันธวงศ์" เมื่อวันที่ 30 กันยายน 2456 ต่อมาได้รับพระราชทานยศเป็น "รองอำมาตย์เอก" เมื่อวันที่ 22 มีนาคม 2456 จากนั้นในวันที่ 29 สิงหาคม 2457 ได้โปรดเกล้าฯ ให้กระทรวงมหาดไทยส่งสัญญาบัตรบรรดาศักดิ์ขึ้นไปพระราชทานที่เชียงใหม่
เจ้าราชสัมพันธวงศ์ได้รับพระราชทานยศเป็น "นายหมวดเอกเสือป่า" ในปี พ.ศ. 2468 ต่อมาวันที่ 7 มีนาคม พ.ศ. 2466 ได้รับพระราชทานบรรดาศักดิ์เป็น "เจ้าราชบุตร จังหวัดเชียงใหม่" และในปี พ.ศ. 2473 ได้เลื่อนตำแหน่งทางราชการเป็นเสนามหาดไทยเชียงใหม่ ต่อมาวันที่ 26 สิงหาคม พ.ศ. 2475 ได้รับพระราชทานยศเป็นนายพันตรีพิเศษในกรมทหารราบ จนกระทั่งได้รับพระราชทานยศชั้นสูงสุดเป็นพลตรี และเป็นราชองครักษ์พิเศษ
เจ้าราชบุตร ได้รับแต่งตั้งเป็นสมาชิกวุฒิสภา ในปี พ.ศ. 2489
ครอบครัว

เจ้าราชบุตร (วงศ์ตวัน ณ เชียงใหม่) สมรสกับเจ้าจันทร (สกุลเดิม ณ เชียงใหม่) มีพระธิดา 1 องค์ ต่อมาสมรสกับเจ้าภัทรา (สกุลเดิม ณ ลำพูน) มีพระธิดา 2 องค์ และต่อมาได้สมรสกับหม่อมศรีนวล (สกุลเดิม นันทขว้าง)
เจ้าจันทร ณ เชียงใหม่ ธิดาเจ้าสิงห์คำ และเจ้ารสสุคนธ์ ณ เชียงใหม่ เป็นพระนัดดาของเจ้าอุบลวรรณา ณ เชียงใหม่ มีธิดาหนึ่งองค์ คือ เจ้าวงศ์จันทร์ คชเสนี (27 มีนาคม พ.ศ. 2450 — 2 กรกฎาคม พ.ศ. 2540) - สมรสกับปฐม คชเสนี อดีตอธิบดีกรมทางหลวง มีบุตรธิดาสองคน ได้แก่
ปวิตร คชเสนี - สมรสกับลักษณา คชเสนี (มีธิดา 3 คน)
คุณหญิงวิจันทรา บุนนาค - สมรสกับอภิไตร บุนนาค (มีบุตร 1 ธิดา 1)
เจ้าภัทรา ณ เชียงใหม่ (สกุลเดิม ณ ลำพูน) ธิดาเจ้าน้อยจิตตะ และเจ้าหล้า ณ ลำพูน ซึ่งเจ้ามารดาเป็นพระธิดาของเจ้าอินทยงยศโชติ มีธิดาสององค์คือ
คุณหญิง เจ้าพงศ์แก้ว ณ ลำพูน (พ.ศ. 2469 - 26 พฤษภาคม พ.ศ. 2534) - สมรสกับเจ้าพัฒนา ณ ลำพูน ราชโอรสในเจ้าจักรคำขจรศักดิ์ เจ้าผู้ครองนครลำพูน องค์ที่ 10 (มีโอรสธิดา 4)
คุณหญิง เจ้าดารารัตน์ ณ ลำพูน - ไม่สมรส
เจ้าพัฒนพงศ์ ณ ลำพูน
เจ้าวงศ์จักร ณ ลำพูน
เจ้าศักดิ์ขจร ณ ลำพูน
คุณหญิง ดร.เจ้าระวีพันธุ์ สุจริตกุล (24 มกราคม พ.ศ. 2471 - 1 มกราคม พ.ศ. 2558) - สมรสกับสุชาต สุจริตกุล อดีตนายกเทศมนตรีนครเชียงใหม่ เป็นบุตรในมหาเสวกโท พระยาสุจริตธำรงค์ (อู๊ด สุจริตกุล) อธิบดีกรมวัง มีบุตรธิดา 3 คน
รองศาสตราจารย์ ตวัน สุจริตกุล - สมรสกับหม่อมราชวงศ์นุช  ศุขสวัสดิ์ ธิดาในหม่อมเจ้าประสมสวัสดิ์ ศุขสวัสดิ์ (พระโอรสในพลโท พระเจ้าบรมวงศ์เธอ กรมหลวงอดิศรอุดมเดช) กับหม่อมมาลินี (สกุลเดิม สีบุญเรือง)
พันธุ์ระวี สุจริตกุล
รพี สุจริตกุล - ประธานกรรมการบริษัทหลักทรัพย์กสิกรไทย (มหาชน) , ประธานกรรมการบริหารบริษัท หลักทรัพย์จัดการกองทุนกสิกรไทย จำกัด
หม่อมศรีนวล ณ เชียงใหม่ ท.จ. (สกุลเดิม นันทขว้าง) แต่ไม่มีบุตรธิดา
การสืบราชสกุล ณ เชียงใหม่

พลตรี เจ้าราชบุตร (วงศ์ตวัน ณ เชียงใหม่) มีฐานะเป็นผู้สืบราชสกุลเจ้าผู้ครองนครเชียงใหม่ ซึ่งได้รับพระราชทานเครื่องราชอิสริยาภรณ์จุลจอมเกล้า สืบตระกูลจากพระบิดาคือ พลตรี เจ้าแก้วนวรัฐ เมื่อปี พ.ศ. 2471
การสืบราชสกุล ณ เชียงใหม่ > การถวายความจงรักภักดี

เจ้าราชบุตร ได้รับการศึกษาที่กรุงเทพมหานคร และได้รับพระราชทานการศึกษาอบรมจากราชสำนัก ตั้งแต่รัชกาลของพระบาทสมเด็จพระจุลจอมเกล้าเจ้าอยู่หัว แม้ว่าจะมีการเปลี่ยนแปลงการปกครองในปี พ.ศ. 2475 เจ้าราชบุตร ก็ยังแสดงออกถึงความจงรักภักดี และมีความใกล้ชิดกับพระบาทสมเด็จพระเจ้าอยู่หัว รัชกาลที่ 5 จนถึงรัชกาลที่ 9
เจ้าราชบุตร ได้ปฏิบัติหน้าที่ควบคุมกระบวนม้าและช้างไปรับเสด็จพระบาทสมเด็จพระมงกุฎเกล้าเจ้าอยู่หัว เมื่อครั้งดำรงตำแหน่งสมเด็จพระบรมโอรสาธิราช ในการเสด็จประพาสมณฑลฝ่ายเหนือ โดยไปรับเสด็จตั้งแต่เมืองแพร่ ถึงเมืองเชียงใหม่
เจ้าราชบุตร เป็นแม่กองสร้างโรงช้าง ในปี พ.ศ. 2469 เพื่อประกอบพิธีสมโภชช้าง "พระเศวตคชเดชน์ดิลก" และเป็นผู้ทรงช้างองค์ที่ 7 ในจำนวน 13 องค์ เพื่อนำเสด็จโดยช้างพระที่นั่ง
เจ้าราชบุตร ได้เข้าร่วมรับเสด็จพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระอนุชา ในคราวเสด็จนิวัติพระนครครั้งแรก
เจ้าราชบุตร ได้เข้าร่วมในพระราชพิธีบรมราชาภิเษก ในรัชกาลที่ 9 เมื่อวันที่ 4 พฤษภาคม พ.ศ. 2493 ณ พระที่นั่งอมรินทรวินิจฉัย พระบรมมหาราชวัง เพื่อถวายความจงรักภักดีต่อพระบรมราชจักรีวงศ์ ซึ่งเป็นหน้าที่ของเมืองประเทศราชในอดีต
เจ้าราชบุตร ได้เฝ้าถวายความจงรักภักดีต่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อย่างสม่ำเสมอ ทั้งที่สนามบินเชียงใหม่และที่อื่น ๆ และในปี พ.ศ. 2501 ได้เฝ้ารับเสด็จในพระราชวโรกาสเสด็จเยี่ยมราษฎร และเป็นประธานจัดบายศรีสู่ขวัญ ในพิธีทูลพระขวัญถวายที่หน้าโรงเรียนยุพราชวิทยาลัย ในคราวนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จเสวยพระกระยาหารที่คุ้มวงศ์ตวันด้วย นอกจากนั้นได้มีโอกาสเฝ้ารับเสด็จ สมเด็จพระศรีนครินทราบรมราชชนนี ณ พระตำหนักภูพิงค์ราชนิเวศน์
การสืบราชสกุล ณ เชียงใหม่ > การถวายความจงรักภักดี > การได้รับพระมหากรุณาธิคุณ

ครั้งหนึ่งเมื่อปี พ.ศ. 2501 พระบาทสมเด็จพระมหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จไปเสวยพระกระยาหารที่คุ้มวงศ์ตวัน ของเจ้าราชบุตร (วงศ์ตวัน ณ เชียงใหม่) และฉายพระรูปร่วมกับเจ้านายฝ่ายเหนือและเชื้อสายเป็นการส่วนพระองค์ ในครานั้นเองทรงรับสั่งว่า “ถึงแม้บ้านเมืองจะเปลี่ยนแปลงไปอย่างไรให้สามัคคีกัน ให้รวมกลุ่มกันรักษาความดีไว้ ในฐานะทายาทผู้ครองนคร”
เมื่อครั้งที่เจ้าราชบุตร ได้เดินทางไปผ่าตัดต้อกระจกที่กรุงเทพมหานคร ได้รับพระราชทานกระเช้าดอกไม้ และคราวที่ไปผ่าตัดช่องท้อง ก็ได้รับพระมหากรุณาธิคุณเอาพระราชหฤทัยใส่ และโปรดเกล้าฯ ให้นายแพทย์เอาใจใส่เป็นพิเศษ รวมทั้งให้พระยาอนุรักษ์ราชมณเฑียร นำกระเช้าดอกไม้พระราชทานไปเยี่ยมที่โรงพยาบาล
ในวันที่ 1 มกราคม พ.ศ. 2514 ในพระราชวโรกาสเสด็จแปรพระราชฐาน มาประทับที่จังหวัดเชียงใหม่ ได้ทรงพระกรุณาโปรดเกล้าฯ ให้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี นำแจกันดอกไม้พระราชทานแก่เจ้าราชบุตร นับเป็นพระมหากรุณาธิคุณครั้งสุดท้ายในขณะที่เจ้าราชบุตรยังมีชีวิตอยู่
การสืบราชสกุล ณ เชียงใหม่ > การส่งเสริมความเข้าใจและสร้างเกียรติคุณของประเทศ

เจ้าราชบุตรได้มีบทบาทสำคัญในการต้อนรับพระราชอาคันตุกะจากต่างประเทศ โดยเป็นผู้ออกทุนทรัพย์ส่วนตัว เช่น
ซูการ์โน ประธานาธิบดีแห่งอินโดนีเซีย เมื่อวันที่ 18-19 เมษายน พ.ศ. 2504
สมเด็จพระเจ้าเฟรเดอริกที่ 9 แห่งเดนมาร์ก และสมเด็จพระราชินี เมื่อวันที่ 17-22 มกราคม พ.ศ. 2505
ดร.ไฮน์ริช ลุบเก ประธานาธิบดีเยอรมนี เมื่อวันที่ 24-26 พฤศจิกายน พ.ศ. 2505
สมเด็จพระราชินีนาถจูเลียนาแห่งเนเธอร์แลนด์ พร้อมด้วยพระสวามี เมื่อวันที่ 19-22 ตุลาคม พ.ศ. 2506
สมเด็จพระราชาธิบดีโบดวงแห่งเบลเยียม และสมเด็จพระราชินีฟาบิโอลาแห่งเบลเยียม เมื่อวันที่ 7-10 กมภาพันธ์ พ.ศ. 2507
สมเด็จพระราชาธิบดี และพระราชินี แห่งมาเลเซีย เมื่อวันที่ 27-29 พฤษภาคม พ.ศ. 2507
เจ้าชายอากิฮิโตะ มกุฎราชกุมาร และเจ้าหญิงมิชิโกะ แห่งประเทศญี่ปุ่น เมื่อวันที่ 25-31 ธันวาคม พ.ศ. 2507
พระเจ้าชาห์ โมฮัมหมัด เรซา ปาห์ลาวี และจักรพรรดินีฟาราห์ ปาห์ลาวี แห่งประเทศอิหร่าน  เมื่อวันที่ 25-27 มกราคม พ.ศ. 2511
การสืบราชสกุล ณ เชียงใหม่ > กิจกรรมสาธารณประโยชน์

เจ้าราชบุตร ได้สนับสนุนกิจกรรมสาธารณประโยชน์ในด้านต่าง ๆ เช่น การบริจาตสมทบมูลนิธิเพื่อการศึกษา การบริจาคทรัพย์เพื่อบำรุงศาสนา การสนับสนุนการแพทย์ สมทบทุนกิจกรรมกาชาด ฯลฯ โดยมีอนุสรณ์ที่แสดงถึงกิจกรรมสาธารณประโยชน์ของเจ้าราชบุตร ได้แก่ กุฏิวัดเจดีย์หลวงที่สร้างอุทิศถวายเจ้าแก้วนวรัฐ และแม่เจ้าจามรีวงศ์ รวมถึงอาคารเจ้าราชบุตร (วงศ์ตวัน ณ เชียงใหม่) ซึ่งเป็นตึกโคโบลท์ ของโรงพยาบาลมหาราชนครเชียงใหม่
บั้นปลายชีวิต

เจ้าราชบุตร (วงศ์ตวัน ณ เชียงใหม่) ถึงแก่พิราลัยด้วยโรคชรา เมื่อวันที่ 25 พฤษภาคม พ.ศ. 2515 เวลา 12.10 น. ที่โรงพยาบาลมหาราชนครเชียงใหม่ สิริรวมอายุ 86 ปี หลังเข้ารับการรักษาที่โรงพยาบาลเพียง 4 วัน โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานโกศไม้สิบสองเป็นเกียรติยศ ในการออกพระเมรุ อันเป็นโกศพระราชทานสำหรับเจ้าประเทศราช
บั้นปลายชีวิต > งานพิธีพระราชทานเพลิงศพ

ความทราบฝ่าละอองธุลีพระบาทล้นเกล้าฯ ทั้งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้ทรงพระมหากรุณาโปรดเกล้าฯ พระราชทานพวงมาลาไปตั้งที่ศพ ทรงพระมหากรุณาโปรดเกล้าฯ พระราชทานพระบรมราชานุเคราะห์และพระราชทานเลื่อนโกศประกอบเกียรติยศศพจากโกศแปดเหลี่ยมเป็นโกศไม้สิบสองประกอบศพ พร้อมทั้งบำเพ็ญพระราชกุศลพระราชทานในการออกเมรุ ณ คุ้มวงศ์ตวัน จังหวัดเชียงใหม่
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เชิญโกศศพขึ้นประดิษฐานบนราชรถ เคลื่อนกระบวนอิสริยยศ เชิญศพจากคุ้มวงศ์ตวันไปสู่วัดสวนดอก ตั้งกระบวนอิสริยยศเชิญโกศศพเวียนเมรุ แล้วเชิญโกศศพขึ้นตั้งบนจิตกาธาน ในการนี้พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระเจ้าลูกยาเธอ และสมเด็จพระเจ้าลูกเธอทุกพระองค์ เสด็จพระราชดำเนินไปพระราชทานเพลิงศพ พลตรี เจ้าราชบุตร (วงศ์ตวัน ณ เชียงใหม่) ที่เมรุวัดสวนดอก จังหวัดเชียงใหม่ เมื่อวันที่ 13 มกราคม พ.ศ. 2516 และได้ทรงพระกรุณาเสด็จพระราชดำเนินไปยังพลับพลาวัดสวนดอก ทรงทอดผ้าไตร พระสงฆ์บังสุกุล แล้วเสด็จขึ้นเมรุพระราชทานเพลิง
สถานที่อันเนื่องมาจากพระนาม

อาคารเจ้าราชบุตร (วงศ์ตวัน ณ เชียงใหม่) โรงพยาบาลมหาราชนครเชียงใหม่
ยศ > ยศเสือป่า

16 ธันวาคม 2458 – นายหมู่โท
เครื่องราชอิสริยาภรณ์

พ.ศ. 2510 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2505 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2453 –  เหรียญรัชมงคล (ร.ร.ม.)
พ.ศ. 2455 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2497 –  เหรียญบรมราชาภิเษก รัชกาลที่ 9 (ร.ร.ศ.9)
แหล่งข้อมูลอื่น

ปราณี  ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
เจ้าวงศ์สัก ณ เชียงใหม่, คณะทายาทสายสกุล ณ เชียงใหม่. เจ้าหลวงเชียงใหม่. กรุงเทพฯ: อมรินทร์พริ้นติ้ง แอนด์ พับลิชชิ่ง จำกัด (มหาชน), 2539.
คัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ. เก็บถาวร 2021-05-14 ที่ เวย์แบ็กแมชชีน
| ก่อนหน้า |  | เจ้าราชบุตร (วงศ์ตวัน ณ เชียงใหม่) |  | ถัดไป |
| --- | --- | --- | --- | --- |
| เจ้าแก้วนวรัฐ  เจ้าผู้ครองนครเชียงใหม่ |  |   ผู้สืบสกุลเจ้าผู้ครองนครเชียงใหม่   (พ.ศ. 2482 — พ.ศ. 2515) |  | เจ้าพงษ์อินทร์ ณ เชียงใหม่ |
| ด ค กผู้สืบราชสกุลเจ้าผู้ครองนครเชียงใหม่ ในฐานะเจ้านายฝ่ายเหนือ |
| --- | --- |
รายพระนาม:  เจ้าราชบุตร (วงศ์ตวัน ณ เชียงใหม่)  เจ้าพงษ์อินทร์ ณ เชียงใหม่  เจ้าวงศ์สักก์ ณ เชียงใหม่ 
| ด ค กพระโอรสและพระธิดาในเจ้าผู้ครองนครเชียงใหม่ |
| --- | --- |
เจ้าผู้ครองที่ 1:   เจ้าราชบุตร (สุริยฆาต) • พระเจ้ากาวิโลรสสุริยวงษ์ • เจ้าหนานมหาวงศ์ • เจ้าสำใส • เจ้าหนานไชยเสนา 
เจ้าผู้ครองที่ 2:   เจ้าศรีปิมปา • พระเจ้ามโหตรประเทศ • เจ้าหลวงน้อยคำแสน • เจ้าอุปราช (หน่อคำ) • เจ้าน้อยพรหมา • เจ้าหนานอินตา • เจ้าสุธรรมมา • เจ้าปทุมมา • เจ้าคำทิพย์ • เจ้าบัวคำ • เจ้าองค์ทิพย์ • เจ้ากาบแก้ว • เจ้าบุญปั๋น • เจ้าเกี๋ยงคำ • เจ้าจันทร์เป็ง • เจ้าแก้วยวงคำ 
เจ้าผู้ครองที่ 3:   เจ้าหนานไชยเสนา • เจ้าหนานมหายศ • พระยาอุปราชพิมพิสาร • เจ้าไชยลังกาพิศาลโสภาคย์คุณ • เจ้าหลวงหนานธรรมลังกา • เจ้าบัวคำ • เจ้าเกี๋ยงคำ • เจ้าคำค่าย • พระยาราชวงศ์ (มหาพรหมคำคง) • เจ้าบุญนำ • เจ้าคำเกี้ยว • แม่เจ้าเขียวก้อมเทวี • เจ้าฟองสมุทร • เจ้าเปาพิมาลย์ • เจ้าคำเมา • เจ้าลังกา • เจ้าคำปวน • เจ้าหนานมหาวงศ์ • เจ้าบัวถา • เจ้ากัณหา • เจ้ามณีวรรณ • เจ้าธรรมเสนา • พระยาบุรีรัตน์ (เจ้าภูเกียง) • เจ้าอุปราช (ธรรมปัญโญ) • เจ้าน้อยธรรมกิติ • เจ้าหนานธรรมปัญญา • เจ้าหนานพรหมจักร • เจ้าหนานคำวัง • เจ้าน้อยจักรคำ • เจ้าน้อยมโนรส • เจ้าหนานสุยะ • เจ้าคำตื้อ • แม่เจ้ากันธิมาเทวี • เจ้ากัลยา • เจ้ามุกดา • เจ้าสนธยา • เจ้าบัวบุศย์ • เจ้าหนานกาวิละ • เจ้าบัวศรี • เจ้าพิมพา • เจ้าคำนาง • เจ้าเบ็ญจ๋าย • เจ้าบัวไข • เจ้ากรรณิกา 
เจ้าผู้ครองที่ 4:   เจ้าราชบุตร (หนานธนัญไชย) • เจ้าหนานปัญญา • เจ้าน้อยขี้วัว • เจ้าน้อยขี้ควาย • เจ้าน้อยขี้ช้าง • เจ้าเฮือนคำ • เจ้าน้อยหน่อแก้ว • เจ้าศิริวรรณา • เจ้าสุนันทา สุริยโยดร 
เจ้าผู้ครองที่ 5:   เจ้าอุตรการโกศล (มหาพรหม) • เจ้าราชบุตร (สุริยวงศ์) • เจ้าน้อยเทพวงศ์ • เจ้าหนานไชยวงศ์ • เจ้ามหันต์ยศ • เจ้าหนานไชยเทพ • เจ้าหนานมหาเทพ • เจ้าน้อยคำกิ้ง • เจ้าอุปราช (ปัญญา) • เจ้าบุญปั๋น • เจ้าน้อยก้อนแก้ว • เจ้าคำปวน • เจ้ายอดเรือน • เจ้าอุษา • เจ้าบัวทิพย์ • เจ้าคำหลอ • เจ้าปิมปา • เจ้าอโนชา • เจ้าตุ่นแก้ว 
เจ้าผู้ครองที่ 6:   เจ้าทิพเกสร • เจ้าอุบลวรรณา 
เจ้าผู้ครองที่ 7:   เจ้าจันทรโสภา • เจ้าดารารัศมี พระราชชายา • เจ้าอินทวโรรสสุริยวงษ์ • เจ้าแก้วนวรัฐ • เจ้าจอมจันทร์ • เจ้าน้อยโตน • เจ้าแก้วปราบเมือง • เจ้าน้อยมหาวัน • เจ้าราชวงศ์ (น้อยขัตติยะ) • เจ้าคำข่าย • เจ้าคำห้าง 
เจ้าผู้ครองที่ 8:   เจ้าราชวงศ์ (เลาแก้ว ณ เชียงใหม่) 
เจ้าผู้ครองที่ 9:   เจ้าอุตรการโกศล (ศุขเกษม ณ เชียงใหม่) • เจ้าบัวทิพย์ ณ เชียงใหม่ • เจ้าราชบุตร (วงศ์ตวัน ณ เชียงใหม่) • เจ้าพงษ์อินทร์ ณ เชียงใหม่ • เจ้าศิริประกาย ณ เชียงใหม่ • เจ้าอินทนนท์ ณ เชียงใหม่ 
พระเศวตคชเดชน์ดิลกฯ ที่จังหวัดเชียงใหม่
รัชนีศ

ระวังสับสนกับ โอโช
| รัชนีศ |
| --- | --- |
รัชนีศในเดือนกันยายน ค.ศ. 1984
เกิด: จันทระ โมหัน ไชน 11 ธันวาคม ค.ศ. 1931(1931-12-11) Kuchwada, รัฐโภปาล, บริติชอินเดีย
เสียชีวิต: 19 มกราคม ค.ศ. 1990(1990-01-19) (58 ปี) ปูเน รัฐมหาราษฏระ ประเทศอินเดีย
สัญชาติ: อินเดีย
มีชื่อเสียงจาก: อาธยาตมิกตา, รหัสยลัทธิ
ขบวนการ: นวสันนยาสิน
เว็บไซต์: osho.com
รัชนีศ (ฮินดี: रजनीश) หรือที่รู้จักในนาม โอโช (ญี่ปุ่น: 和尚 oshō) เป็นคุรุชาวอินเดีย ผู้ก่อตั้งขบวนการรัชนีศ
ช่วงที่เขามีชีวิต ในคริสต์ทศวรรษ 1960 รัชนีศเดินทางทั่วอินเดีย แสดงปาฐกถาวิพากษ์แนวคิดสังคมนิยมว่าไม่เหมาะกับอินเดีย เพราะสังคมนิยม คอมมิวนิสต์ และอนาธิปไตย จะพัฒนาขึ้นได้ในสังคมที่ทุนนิยมเติบโตเต็มที่เท่านั้น นอกจากนี้เขายังวิพากษ์มหาตมา คานธีและศาสนากระแสหลักในสมัยนั้นด้วย เขาเน้นการฝึกสมาธิ สติ ความรัก การเฉลิมฉลอง ความกล้า ความคิดสร้างสรรค์ ความร่าเริง ซึ่งเป็นคุณสมบัติที่ถูกความเชื่อ ศาสนา และสังคม กดทับไว้ให้แสดงออกได้ไม่เต็มที่ เขายังสนับสนุนการแสดงออกด้านเพศสภาพของมนุษย์ จนถูกวิจารณ์อย่างมากและได้รับฉายาว่า กามคุรุ
ปี ค.ศ. 1970 รัชนีศอาศัยที่มุมไบ เพื่อสอนสาวกซึ่งเขาเรียกว่านวสันนยาสิน ปีต่อมาเขาเริ่มใช้ชื่อว่า ภควาน ศรี รัชนีศ (भगवान श्री रजनीश) และเขียนวจนิพนธ์หลายเรื่องเกี่ยวกับศาสนา รหัสยิก และนักปรัชญาทั่วโลก ปี ค.ศ. 1974 เขาย้ายไปตั้งอาศรมที่ปูเน เพื่อให้การบำบัดแก่ชาวตะวันตกที่มาเข้าร่วมเพิ่มมากขึ้น แต่ในปลายทศววรรษนั้นรัฐบาลพรรคชนตาได้เข้าตรวจสอบสำนัก และเรียกเก็บภาษีย้อนหลังประมาณ 5 ล้านดอลลาร์
ปี ค.ศ. 1981 รัชนีศให้ย้ายสำนักไปตั้งที่รัฐออริกอน ตั้งชื่อว่า "รัชนีศปุรัม" แต่เกิดปัญหาขัดแย้งกับประชาชนและรัฐบาลท้องถิ่นอย่างรุนแรง จนนำไปสู่การวางยาลอบสังหารประชาชนและลอบสังหารอัยการประจำรัฐออริกอน สาวกของเขารับสารภาพว่าเป็นผู้ดำเนินการเองทั้งหมด ส่วนรัชนีศถูกเนรเทศจากสหรัฐ รัฐบาล 21 ประเทศปฏิเสธไม่รับเขาเข้าประเทศ เขาจึงต้องกลับไปอาศัยที่อาศรมในเมืองปูเน ในช่วงนี้เขาสนใจศึกษานิกายเซน เดือนกุมภาพันธ์ ค.ศ. 1989 เขาจึงเปลี่ยนชื่อเป็น โอโช รัชนีศ จนถึงเดือนกันยายนจึงย่อเหลือเพียง โอโช และให้เปลี่ยนชื่อองค์กรทั้งหมดจากรัชนีศเป็นโอโช (OSHO) ต่อมาเขาสุขภาพอ่อนแอลง จนถึงแก่กรรมในปี ค.ศ. 1990
เจ้าดารารัตน์ ณ ลำพูน

| เจ้าดารารัตน์ ณ ลำพูน |
| --- | --- |
เกิด: 14 กุมภาพันธ์ พ.ศ. 2487 (81 ปี)
ราชสกุล: ณ ลำพูน
ราชวงศ์: ทิพย์จักร
บิดา: เจ้าพัฒนา ณ ลำพูน
มารดา: เจ้าพงศ์แก้ว ณ ลำพูน
คุณหญิงเจ้าดารารัตน์ ณ ลำพูน เป็นเจ้านายฝ่ายเหนือ ที่มีบทบาทสำคัญในกิจกรรมต่าง ๆ เช่น ประธานมูลนิธิกู่เจ้าหลวงเชียงใหม่ ประธานมูลนิธิจักรคำขจรศักดิ์ ทายาทเจ้าผู้ครองนครลำพูน และทายาทเจ้าผู้ครองนครเชียงใหม่ ที่ปรึกษามูลนิธินวราชดำริอนุรักษ์ฝ่ายเหนือ ที่ปรึกษาสมาคมผู้บำเพ็ญประโยชน์แห่งประเทศไทย ในพระบรมราชินูปถัมภ์ (ศูนย์ฝึกภาคเหนือ จังหวัดเชียงใหม่)
ประวัติ

คุณหญิงเจ้าดารารัตน์ เป็นธิดาคนโตในเจ้าพัฒนา ณ ลำพูน (ราชโอรสในเจ้าจักรคำขจรศักดิ์ เจ้าผู้ครองนครลำพูนองค์สุดท้าย) กับคุณหญิงเจ้าพงศ์แก้ว ณ ลำพูน (ธิดาในเจ้าราชบุตร (วงศ์ตวัน ณ เชียงใหม่) กับเจ้าหญิงภัทรา) มีน้องชาย 3 คน คือ เจ้าพัฒน์พงศ์ ณ ลำพูน เจ้าวงศ์จักร ณ ลำพูน และเจ้าศักดิ์ขจร ณ ลำพูน
คุณหญิงเจ้าดารารัตน์ สำเร็จการศึกษาระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย (รุ่น 24)
บทบาทในฐานะเจ้านายฝ่ายเหนือ

คุณหญิงเจ้าดารารัตน์ เป็นเจ้านายฝ่ายเหนือ สาย ณ ลำพูน และสาย ณ เชียงใหม่ ที่มีบทบาทสำคัญทางสังคมเป็นที่เคารพนับถือ และดำรงตำแหน่งประธานมูลนิธิจักรคำขจรศักดิ์ เพื่อสืบทอดเจตนารมณ์การสร้างสาธารณประโยชน์แก่ประชาชนชาวนครลำพูน และเป็นกรรมการมูลนิธินวราชดำริอนุรักษ์ฝ่ายเหนือ อันเป็นมูลนิธิพระราชดำริในล้นเกล้าฯ รัชกาลที่ 9 มีวัตถุประสงค์ในการอนุรักษ์ความเป็นล้านนาสืบสานฝ่ายเหนือ และเป็นประธานกรรมการมูลนิธิกู่เจ้าหลวงเชียงใหม่ (วัดสวนดอก)
คุณหญิงเจ้าดารารัตน์ ได้เข้าร่วมกิจกรรมในฐานะเจ้านายฝ่ายเหนือกับส่วนราชการ หน่วยงานต่าง ๆ ทั้งในการแสดงความกตัญญูต่อราชสกุลแห่งราชวงศ์ทิพย์จักราธิวงศ์ (เจ้าเจ็ดตน) และความจงรักภักดีต่อราชจักรีวงศ์
บทบาทในฐานะเจ้านายฝ่ายเหนือ > ด้านการศาสนา

คุณหญิงเจ้าดารารัตน์ มีบทบาทในการทะนุบำรุงศาสนา อาทิ การถวายที่ดินเพื่อสร้างวิทยาลัยสงฆ์ลำพูน และสร้างวัด ที่พักสงฆ์ สถานปฏิบัติธรรมหลายแห่ง
บทบาทในฐานะเจ้านายฝ่ายเหนือ > ด้านการศิลปหัตถกรรม

คุณหญิงเจ้าดารารัตน์ ได้มอบที่ดินจำนวนหนึ่ง สำหรับจัดตั้งสถาบันผ้าทอมือหริภุญชัย เพื่อเป็นศูนย์กลางในการถ่ายทอดหัตถกรรมผ้าทอมือของจังหวัดลำพูนให้คงอยู่ต่อไป รวมทั้งยังได้รับการยกย่องว่าเป็น "ผู้จุดประกายผ้าชาวไทยภูเขาสู่ความนิยม" จากนิตยสาร HELLO เมื่อเดือนสิงหาคม พ.ศ. 2557
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
รางวัลที่ได้รับ

พ.ศ. 2548 – รางวัลศิษย์เก่าดีเด่น คณะพาณิชยศาสตร์และการบัญชี จุฬาลงกรณ์มหาวิทยาลัย
พ.ศ. 2553 – คนดีศรีลำพูน สาขาบำเพ็ญประโยชน์ต่อสังคมและสาขาศาสนา จากจังหวัดลำพูน
ซลีน

| ซลีน |
| --- | --- |
นครโดยกฎหมาย
ตึกระฟ้าของบาจา สถาปัตยกรรมเค้าโครงอันเป็นเอกลักษณ์ของเมือง
   ธง ตราอาร์ม ตราสัญลักษณ์
ซลีนที่ตั้งนครซลีนในประเทศเช็กเกีย
พิกัด:  49°13′59″N 17°40′1″E﻿ / ﻿49.23306°N 17.66694°E﻿ / 49.23306; 17.66694
ประเทศ:  เช็กเกีย
แคว้น: ซลีน
อำเภอ: ซลีน
กล่าวถึงครั้งแรก: ค.ศ. 1322
การปกครอง
 • นายกเทศมนตรี: ยิฌี โกแร็ตส์ (อาโน)
พื้นที่
 • ทั้งหมด: 102.83 ตร.กม. (39.70 ตร.ไมล์)
ความสูง: 230 เมตร (750 ฟุต)
ประชากร (1 มกราคม ค.ศ. 2024)
 • ทั้งหมด: 74,255 คน
 • ความหนาแน่น: 720 คน/ตร.กม. (1,900 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 760 01
เว็บไซต์: www.zlin.eu
ซลีน (เช็ก: Zlín; เยอรมัน: Zlin) เป็นนครแห่งหนึ่งในประเทศเช็กเกีย ตั้งอยู่ริมฝั่งแม่น้ำดแฌ็ฟญิตแซในแคว้นซลีน มีประชากรประมาณ 74,000 คน เป็นศูนย์กลางการบริหารของแคว้นและยังขึ้นชื่อในฐานะศูนย์กลางอุตสาหกรรม การพัฒนานครในสมัยใหม่มีความเชื่อมโยงอย่างใกล้ชิดกับบริษัทรองเท้าบาจาและแผนการทางสังคมที่พัฒนาขึ้นหลังสงครามโลกครั้งที่ 1 พื้นที่ส่วนใหญ่ของนครซลีนมีคุณค่าทางสถาปัตยกรรมและการผังเมือง และได้รับการคุ้มครองตามกฎหมายในฐานะเขตโบราณสถานชุมชนเมือง
มิอูระ

มิอูระ (ญี่ปุ่น: 三浦市; โรมาจิ: Miura-shi) เป็นนครที่ตั้งอยู่ทางตะวันออกเฉียงใต้ของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 32.05 ตารางกิโลเมตร (12.37 ตารางไมล์) มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 39,318 คน และมีความหนาแน่นของประชากร 1,227 คนต่อตารางกิโลเมตร (3,180 คนต่อตารางไมล์)
ภูมิศาสตร์

นครมิอูระตั้งอยู่ในส่วนปลายใต้สุดของคาบสมุทรมิอูระ ในบริเวณทิศตะวันออกเฉียงใต้ของจังหวัดคานางาวะ มีอาณาเขตติดกับมหาสมุทรแปซิฟิกทั้งสามด้าน ทิศตะวันตกติดกับอ่าวซางามิ ทิศใต้ติดกับเกาะโจงาชิมะ ซึ่งเป็นสถานที่ท่องเที่ยวที่นิยมในช่วงวันหยุดสุดสัปดาห์ อีกทั้งยังมีประภาคารโจงาชิมะ ซึ่งสร้างขึ้นโดย Léonce Verny วิศวกรชาวฝรั่งเศส ในช่วงปลายคริสต์ศตวรรษที่ 19
ภูมิศาสตร์ > เทศบาลข้างเคียง

จังหวัดคานางาวะ
นครโยโกซูกะ
จังหวัดชิบะ
นครทาเตยามะ (อาณาเขตติดต่อทางทะเล)
ภูมิศาสตร์ > ภูมิอากาศ

| ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).เดือน | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ม.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ก.พ. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).มี.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).เม.ย. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).พ.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).มิ.ย. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ก.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ส.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ก.ย. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ต.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).พ.ย. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ธ.ค. | ข้อมูลภูมิอากาศของมิอูระ (ค> ศ. 1991−2020 ค่าปกติ, ค่าสุดขีด ค.ศ. 1978−ปัจจุบัน).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 18.7 (65.7) | 21.8 (71.2) | 23.2 (73.8) | 26.5 (79.7) | 29.6 (85.3) | 32.8 (91) | 36.4 (97.5) | 36.3 (97.3) | 35.9 (96.6) | 30.0 (86) | 25.0 (77) | 22.6 (72.7) | 36.4 (97.5) |
| อุณหภูมิสูงสุดเฉลี่ย °C (°F) | 10.6 (51.1) | 11.2 (52.2) | 14.0 (57.2) | 18.5 (65.3) | 22.4 (72.3) | 24.9 (76.8) | 28.5 (83.3) | 30.6 (87.1) | 27.4 (81.3) | 22.2 (72) | 17.4 (63.3) | 13.0 (55.4) | 20.06 (68.11) |
| อุณหภูมิเฉลี่ยแต่ละวัน °C (°F) | 6.6 (43.9) | 7.0 (44.6) | 9.9 (49.8) | 14.3 (57.7) | 18.4 (65.1) | 21.3 (70.3) | 24.8 (76.6) | 26.5 (79.7) | 23.6 (74.5) | 18.5 (65.3) | 13.7 (56.7) | 9.1 (48.4) | 16.14 (61.06) |
| อุณหภูมิต่ำสุดเฉลี่ย  °C (°F) | 2.7 (36.9) | 3.0 (37.4) | 5.8 (42.4) | 10.4 (50.7) | 14.9 (58.8) | 18.5 (65.3) | 22.2 (72) | 23.8 (74.8) | 20.7 (69.3) | 15.4 (59.7) | 10.2 (50.4) | 5.3 (41.5) | 12.74 (54.94) |
| อุณหภูมิต่ำสุดที่เคยบันทึก °C (°F) | -3.8 (25.2) | -3.6 (25.5) | -1.8 (28.8) | -0.2 (31.6) | 7.2 (45) | 11.8 (53.2) | 14.8 (58.6) | 17.1 (62.8) | 11.8 (53.2) | 6.2 (43.2) | 0.5 (32.9) | -1.7 (28.9) | −3.8 (25.2) |
| หยาดน้ำฟ้า มม (นิ้ว) | 61.3 (2.413) | 68.1 (2.681) | 129.0 (5.079) | 132.1 (5.201) | 139.4 (5.488) | 179.6 (7.071) | 166.4 (6.551) | 102.8 (4.047) | 205.5 (8.091) | 211.4 (8.323) | 110.5 (4.35) | 67.9 (2.673) | 1,573.9 (61.965) |
| วันที่มีหยาดน้ำฟ้าโดยเฉลี่ย (≥ 1.0 mm) | 5.9 | 6.4 | 10.5 | 10.5 | 10.3 | 11.4 | 9.4 | 6.5 | 10.9 | 11.0 | 8.3 | 6.3 | 107.4 |
| จำนวนชั่วโมงที่มีแดด | 192.4 | 173.1 | 178.4 | 194.0 | 197.2 | 143.5 | 184.5 | 234.4 | 161.5 | 149.4 | 158.8 | 180.0 | 2,147.3 |
แหล่งที่มา: สำนักงานอุตุนิยมวิทยาญี่ปุ่น
สถิติประชากร

ตามข้อมูลสำมะโนประชากรของญี่ปุ่น จำนวนประชากรของมิอูระถึงจุดสูงสุดในช่วงคริสต์ทศวรรษ 1990 และลดลงนับตั้งแต่นั้นเป็นต้นมา
| ปี | ประชากร | ±% |
| --- | --- | --- |
|  1920  | 20,780 | —     |
|  1930  | 22,781 | +9.6% |
|  1940  | 25,815 | +13.3% |
|  1950  | 32,425 | +25.6% |
|  1960  | 39,811 | +22.8% |
|  1970  | 45,532 | +14.4% |
|  1980  | 48,687 | +6.9% |
|  1990  | 52,440 | +7.7% |
|  2000  | 52,253 | −0.4% |
|  2010  | 48,352 | −7.5% |
|  2020  | 42,069 | −13.0% |